sagorsarker/bangla-wikipedia huggingface dataset:
ম্যাট হেনরি

ম্যাথু জেমস হেনরি (জন্ম: ১৪ ডিসেম্বর, ১৯৯১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম উদীয়মান খেলোয়াড় ম্যাট হেনরি মূলতঃ ডানহাতি ফাস্ট-মিডিয়াম বোলার। ঘরোয়া ক্রিকেটে ক্যান্টারবারি দলের হয়ে খেলছেন। এছাড়াও, নিউজিল্যান্ড এ ক্রিকেট দলের হয়েও খেলছেন তিনি।
৩১ জানুয়ারি, ২০১৪ তারিখে ভারতের বিপক্ষে অনুষ্ঠিত পঞ্চম ওডিআইয়ের মাধ্যমে আন্তর্জাতিক ক্রিকেট অঙ্গনে অভিষেক ঘটে তার। রোহিত শর্মাকে আউট করে ম্যাট হেনরি তার ১ম উইকেট লাভ করেন। ওয়েলিংটনের ওয়েস্টপ্যাক স্টেডিয়ামে অনুষ্ঠিত দিন/রাতের খেলায় তিনি ১০ ওভার বোলিং করে ৩৮ রানের বিনিময়ে ৪ উইকেট পান। এরফলে নিউজিল্যান্ডের একদিনের ক্রিকেটের ইতিহাসে অভিষেকে তৃতীয় সেরা বোলিং করার গৌরব অর্জন করেন। খেলায় তার দল ৮৭ রানে বিজয়ী হয় ও ৪-০ ব্যবধানে সিরিজ জয় করে।
৮ জানুয়ারি, ২০১৫ তারিখে নিউজিল্যান্ড ক্রিকেট তাদের ১৫-সদস্যের চূড়ান্ত তালিকা প্রকাশ করে। কিন্তু ঐ তালিকায় তার অন্তর্ভুক্তি ঘটেনি। কিন্তু, ২২ মার্চ হাঁটুর গোড়ালিতে আঘাতপ্রাপ্তির ফলে অ্যাডাম মিলেন দল থেকে বাদ পড়েন। ফলে তার পরিবর্তে ম্যাট হেনরিকে অন্তর্ভুক্ত করা হয়। ২৪ মার্চ, ২০১৫ তারিখে ইডেন পার্কে অনুষ্ঠিত সেমি-ফাইনালে দক্ষিণ আফ্রিকার বিপক্ষে অংশগ্রহণ করেন তিনি। কিন্তু, ৪০ রান দিয়েও তিনি কোন উইকেট লাভ করতে সক্ষম হননি।
নিখুঁতি

নিখুঁতি (বানানভেদে নিখুতি বা নিকুতি) পশ্চিম বাংলার এক অতি জনপ্রিয় মিষ্টি। গঠনগত দিক থেকে নিঁখুতি একটি পান্তুয়া জাতীয় মিষ্টি। এটি আকৃতিতে লম্বাটে, খানিকটা ল্যাংচার মত। এর বাইরেটা শক্ত কিন্তু ভেতরটা নরম। পরিবেশনের সময় নিখুঁতির উপর হালকা গোলমরিচের গুঁড়ো ছড়িয়ে দেওয়া হয়। নিখুঁতির পায়েসও ভীষণ জনপ্রিয়। পশ্চিমবঙ্গের শান্তিপুরের নিখুঁতি অতি বিখ্যাত। শান্তিপুর ছাড়া জনাই, কৃষ্ণনগর, বাঁকুড়া ও পুরুলিয়ার নিখুঁতিও বিখ্যাত। ২০১৪ সালে পশ্চিমবঙ্গ সরকার নদিয়া জেলার পর্যটন উন্নয়নের জন্য শান্তিপুরের নিখুঁতিকে পর্যটনের অন্যতম আকর্ষণ হিসেবে তুলে ধরে।
আডল্‌ফ ফ্রিড্‌রিশ ইয়োহান বুটেনান্ড্‌ট

আডল্‌ফ ফ্রিড্‌রিশ ইয়োহান বুটেনান্ড্‌ট একজন জার্মান প্রাণরসায়নবিজ্ঞানী। তিনি ১৯৩৯ সালে রসায়নে নোবেল পুরস্কার লাভ করেন।
বুটেনান্ড্‌ট ১৯২৭ সালে রসায়নে নোবেল পুরস্কার লাভ করেন। তিনি ১৯৩১ সালে ইউনিভার্সিটি অফ গ্যটিঙেন এর প্রভাষক নিযুক্ত হন।
আডলফ ভিনডাউস

আডলফ অটো রাইনহোল্ড ভিনডাউস (; ২৫শে ডিসেম্বর ১৮৭৬ - ৯ই জুন ১৯৫৯) একজন জার্মান রসায়নবিদ যিনি ১৯২৮ সালে স্টেরল এবং ভিটামিনের সম্পর্ক আবিষ্কারের জন্য রসায়নে নোবেল পুরস্কার জিতেছিলেন। তিনি আডলফ বুটেনান্ডের ডক্টরেট উপদেষ্টা ছিলেন, যিনি ১৯৩৯ সালে রসায়নে নোবেল পুরস্কার জিতেছিলেন।
ভিনডাউস জার্মানির বার্লিনে ২৫ ডিসেম্বর ১৮৭৬ তারিখে একটি পরিবারে জন্মগ্রহণ করেছিলেন যিনি একটি ড্রপারি ব্যবসার মালিক ছিলেন। তিনি একটি মর্যাদাপূর্ণ ফরাসি ব্যাকরণ স্কুলে পড়াশোনা করেছিলেন, যেখানে তিনি মূলত সাহিত্যে মনোনিবেশ করেছিলেন। উইন্ডোস প্রায় ১৮৯৫ সালে বার্লিন বিশ্ববিদ্যালয়ে অধ্যয়ন শুরু করেন এবং তারপর ফ্রাইবুর্গ বিশ্ববিদ্যালয়ে রসায়ন অধ্যয়ন শুরু করেন। তিনি ১৯১৫ সালে এলিজাবেথ রেসাউকে বিয়ে করেছিলেন এবং তাদের তিন সন্তান ছিল, গুন্টার, গুস্টাভ এবং মার্গারেট। চিকিৎসাবিজ্ঞানে পিএইচডি অর্জনের পর, ভিনডাউস ১৯১৫ থেকে ১৯৪৪ পর্যন্ত গ্যোটিঙেন বিশ্ববিদ্যালয়ের রাসায়নিক ইনস্টিটিউটের প্রধান হয়েছিলেন। সারা জীবন, ভিনডাউস গ্যোটে পদক, পাস্তুর পদক এবং রসায়নের নোবেল পুরস্কারসহ অনেক পুরস্কার লাভ করেন। বিজ্ঞানে তার অনেক অর্জন এবং আবিষ্কার ছাড়াও, ভিনডাউস খুব কমসংখ্যক জার্মান রসায়নবিদদের মধ্যে একজন ছিলেন যারা নাৎসিদের সাথে কাজ করেননি এবং তাদের শাসনের প্রকাশ্যে বিরোধিতা করেছিলেন। গ্যোটিঙেন বিশ্ববিদ্যালয়ের রাসায়নিক ইনস্টিটিউটের প্রধান হিসাবে ভিনডাউস ব্যক্তিগতভাবে তার একজন ইহুদি স্নাতক ছাত্রকে বরখাস্ত থেকে রক্ষা করেছিলেন। ভিনডাউস বিশ্বাস করতেন যে প্রত্যেক মানুষের একটি নৈতিক মূলনীতি থাকলেও, তার বিজ্ঞান কৌতূহল দ্বারা অনুপ্রাণিত ছিল, এবং রাজনীতি, নীতিশাস্ত্র এবং তার আবিষ্কারের প্রয়োগ দ্বারা চালিত ছিল না। এই দৃষ্টিভঙ্গির কারণে ভিনডাউস প্রথম বিশ্বযুদ্ধের সময় বিষাক্ত গ্যাস নিয়ে গবেষণা করতে অস্বীকার করেছিলেন।
ডেড সোলস

ডেড সোলস () ইউক্রেনীয় বংশোদ্ভূত রুশ লেখক নিকোলাই গোগোলের একটি বিশ্ববিখ্যাত উপন্যাস, যা ১৮৪২ সালে প্রথম প্রকাশিত হয় এবং ব্যাপকভাবে ১৯ শতকের রুশ সাহিত্যের একটি আদর্শ হিসেবে গণ্য। উপন্যাসটিতে তৎকালিন রুশ মানসিকতা ও চরিত্রের সংক্রান্ত দোষ ত্রুটিগুলি প্রকট ছিল এবং মধ্যবিত্ত সমাজের ছবি আঁকা হয়েছে।
চিত্রণ (আবরণ পৃষ্ঠা) দেখানো হিসাবে বইটির মূল শিরোনাম ছিল "দি ওয়াণ্ডারিংস অফ চিচিকভ, অর ডেড সোলস। পোয়েম", যা কেবলমাত্র "ডেড সোলস" সংকুচিত হয়। রুশ সাম্রাজ্যের মধ্যে, ১৮৬১ সালে ভূমিদাস এর মুক্তির আগে, জমির মালিকদের তাদের জমি চাষ করতে ভূমিদাসের মালিক হওয়ার অধিকার ছিল। ​​জমির মালিকগন ভূমিদাসদের অন্য যে কোন অস্থাবর সম্পত্তি হিসাবে, তাদের, বিক্রি বা বন্ধক করতে পারত। ভূমিদাস (সাধারণ মানুষ) গণনা করার জন্য, পরিমাপ শব্দ "আত্মা" ব্যবহৃত হয়। উপন্যাসটির প্লট "মৃত আত্মার" উপর নির্ভর (অর্থাৎ, "মৃত ভূমিদাস")।
পূর্ব আফ্রিকা ক্রিকেট দল

পূর্ব আফ্রিকা ক্রিকেট দল কেনিয়া, উগান্ডা, তাঞ্জানিয়া ও জাম্বিয়া দেশের খেলোয়াড়দের সম্মিলিত অংশগ্রহণে প্রতিনিধিত্বকারী ক্রিকেট দল। ১৯৭৫ সালের ক্রিকেট বিশ্বকাপে দলটি অংশগ্রহণ করেছিল। এছাড়াও, ১৯৭৯, ১৯৮২ ও ১৯৮৬ সালের আইসিসি ট্রফিতেও দলটি অংশগ্রহণ করে।
১৯৫৮ সালে সাউথ আফ্রিকান নন-ইউরোপিয়ান দলের বিপক্ষে প্রথম খেলায় অংশ নেয়। বাসিল ডি’অলিভিয়েরা নামীয় একজন অ-ইউরোপীয় দক্ষিণ আফ্রিকান দলের নেতৃত্ব দিয়েছিলেন। দক্ষিণ আফ্রিকা কেনিয়া সফরে এসে দু'টি খেলায় জয়লাভ করেছিল; তন্মধ্যে পূর্ব আফ্রিকা ক্রিকেট দলের বিপক্ষের জয়ও এর অন্তর্ভুক্ত ছিল।
১৯৬৬ থেকে ১৯৮৯ সাল পর্যন্ত পূর্ব আফ্রিকা দল আইসিসি’র সহযোগী সদস্য রাষ্ট্রের মর্যাদা পায়। পূর্ব আফ্রিকা দলের অন্যতম শক্তিশালী অংশরূপে দীর্ঘদিন ধরেই কেনিয়ার সুনাম রয়েছে। কিন্তু, ১৯৮২ ও ১৯৮৬ সালে কেনিয়া জাতীয় ক্রিকেট দল এককভাবে অংশগ্রহণ করলে পূর্ব আফ্রিকা দল মূলতঃ উগান্ডা/তাঞ্জানিয়া/জাম্বিয়া দলে পরিণত হয়। পরবর্তীকালে পূর্ব ও মধ্য আফ্রিকা দল এর স্থলাভিষিক্ত হয়।
শাইখুল ইসলাম

শাইখুল ইসলাম ইসলামের ব্যাপারে উচ্চ কর্তৃত্বমূলক একটি উপাধি।
কুরআন ও এর নানা বিষয় গভীর পান্ডিত্য অর্জনকারী ব্যক্তিদের নামের সাথে এই উপাধি ব্যবহার করা হয়। আবু হানিফা, আহমদ ইবনে হাম্বল, মালিক ইবনে আনাস, ইমাম নববী, মুহাম্মদ ইবনে ইদ্রিস আল শাফি ও ইবনে তাইমিয়া, হুসাইন আহমদ মাদানিকে শাইখুল ইসলাম বলে সম্বোধন করা হয়।
আল শাখাউয়ি লিখেছেন যে ৮ম শতক থেকে মেধা, বয়স বা পান্ডিত্য ছাড়াও বড় কোনো সম্প্রদায়ের ইসলামি বিষয়ের তদারককারী বা শহরের কাজি এমন অনেককে এই উপাধি দেয়া হত।
উসমানীয় সাম্রাজ্যের সময় এটি একটি সম্মানজনক পদ হয়ে উঠে। উসমানীয় যুগে আলেমদের মধ্যে শক্ত শ্রেণিবিভাগ ছিল। এর মধ্যে শাইখুল ইসলামের পদ ছিল সর্বোচ্চ। গুরুত্বপূর্ণ শহরগুলোর কাজিদের মধ্য থেকে রাজকীয় ফরমানের মাধ্যমে শাইখুল ইসলাম নিযুক্ত হতেন। নতুন সুলতান নিশ্চিত করার ক্ষমতা শাইখুল ইসলামের ছিল। কিন্তু নিযুক্ত হওয়ার পর কর্তৃত্বের দিক থেকে সুলতান শাইখুল ইসলামের উপরে অবস্থান করতেন। শাইখুল ইসলাম ফতোয়া জারি করতে পারতেন এবং শরিয়া আইনের প্রতিনিধিত্ব করতেন। ১৬ শতকে এর গুরুত্ব খুব বৃদ্ধি পায়। সুলতান মুরাদ ইয়াহিয়া নামক একজন সুফিকে তার শাইখুল ইসলাম হিসেবে নিযুক্ত করেন যা ব্যাপক সমালোচনার সম্মুখীন হয়।
১৯২০ সালে তুরস্কের জাতীয় সংসদ প্রতিষ্ঠা হওয়ার পর ১৯২৪ সাল পর্যন্ত এই কার্যালয় শরিয়া ওয়া আউকাফ মন্ত্রণালয়ের অধীনে ছিল। এরপর তুরস্কে ধর্মনিরপেক্ষতা প্রতিষ্ঠা হওয়ার থেকে এর কার্যকলাপ প্রেসিডেন্সি অব রিলিজিওস এফেয়ারসের অধীনে চলে যায়। শাইখুল ইসলামের দায়িত্বের ধারক হিসেবে এটি তুরস্কে সুন্নি ইসলামের ক্ষেত্রে সবচেয়ে কর্তৃত্বপূর্ণ প্রতিষ্ঠান।
জিওফ হাওয়ার্থ

জিওফ্রে জিওফ ফিলিপ হাওয়ার্থ, (; জন্ম: ২৯ মার্চ, ১৯৫১) অকল্যান্ডে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে তিনি মূলতঃ বিশেষজ্ঞ ব্যাটসম্যান হিসেবে দায়িত্ব পালন করেছেন। এছাড়াও তিনি জাতীয় দলের অধিনায়ক ছিলেন। নিউজিল্যান্ড ক্রিকেটের ইতিহাসে একমাত্র অধিনায়ক হিসেবে আগস্ট, ২০১৭ সাল পর্যন্ত টেস্ট ক্রিকেট ও একদিনের আন্তর্জাতিক ক্রিকেটে জয়-পরাজয়ের পরিসংখ্যানে ইতিবাচক অবস্থানে রয়েছেন।
১৯৯০-এর দশকের শুরুতে নিউজিল্যান্ড দলের কোচের দায়িত্বে ছিলেন। এছাড়াও ১৯৯৪ সালে দক্ষিণ আফ্রিকায় ব্যর্থ সফরেও কোচের দায়িত্ব পান জিওফ হাওয়ার্থ।
হাওয়ার্থ তার বড় ভাই হ্যাডলি’র সাথে কয়েকটি টেস্ট একত্রে খেলেছেন। কিন্তু অধিকাংশ সময়ই তিনি হ্যাডলি’র তুলনায় নিজেকে মেলে ধরতে পারেননি।
হাওয়ার্থ তার সমগ্র খেলোয়াড়ী জীবনে ৪৭ টেস্ট খেলেন। ব্যাটিং গড় ছিল মাত্র ৩২। তন্মধ্যে দলকে ৩০ টেস্টে নেতৃত্ব দেন। মোট ছয়টি টেস্ট সেঞ্চুরির চারটিই অধিনায়কের দায়িত্ব ছাড়াই করেছেন। অধিনায়ক হিসেবে তার প্রথম টেস্ট সিরিজটি ছিল ওয়েস্ট ইন্ডিজের বিরুদ্ধে। প্রথম টেস্টে ১০৪ রানের জয়ের লক্ষ্যমাত্রা নিয়ে ৭৩ রানে ৮ উইকেট পাবার পরও তারা এ জয় পায়। দ্বিতীয় টেস্টটি ড্র হয় মূলতঃ হাওয়ার্থের ১৪৭ রানের কল্যাণে। এছাড়াও তৃতীয় টেস্টটি লড়াই করে রক্ষা করেন।
১৯৭১ থেকে ১৯৮৫ সাল পর্যন্ত ইংল্যান্ডে অবস্থান করেন। সেখানে তিনি সারে দলের পক্ষে ১৮৮টি খেলায় অংশগ্রহণ করেন। ১৯৭৯ সালে ওভালে অনুষ্ঠিত খেলায় সারের পক্ষ নিয়ে হ্যাম্পশায়ারের বিপক্ষে প্রথম-শ্রেণীর ক্রিকেটে তিনি তার সর্বোচ্চ ১৮৩ রান সংগ্রহ করেন। তার এ পরিচ্ছন্ন ইনিংসটি চার ঘণ্টাব্যাপী ছিল। তার এ নৈপুণ্যে সারে দল ৮ উইকেটে জয় পায়। একমাত্র বিদেশী খেলোয়াড় হিসেবে ১৯৮৪-৮৫ মৌসুমে ক্লাবের অধিনায়কের দায়িত্বে ছিলেন।
১৯৭৩-৭৪ মৌসুমে অকল্যান্ডে অনুষ্ঠিত খেলায় অকল্যান্ড দলের হয়ে সেন্ট্রাল ডিস্ট্রিক্টসের বিপক্ষে তিনি তার সেরা বোলিং ৫/৩২ করেন।
১৯৮১ সালে ক্রিকেট খেলায় অসাধারণ ক্রীড়ানৈপুণ্য প্রদর্শনের প্রেক্ষিতে রাণীর জন্মদিনের সম্মানে আযোজিত অনুষ্ঠানে তাকে মেম্বার অব দি অর্ডার অব দ্য ব্রিটিশ এম্পায়ার হিসেবে মনোনীত করা হয়। পরবর্তীতে ১৯৮৪ সালে রাণীর জন্মদিনের সম্মানে আযোজিত অনুষ্ঠানে তাকে অফিসার অব দি অর্ডার অব দ্য ব্রিটিশ এম্পায়ার হিসেবে মনোনীত করা হয়।
বাংলাদেশ ও জিম্বাবুয়ের মধ্যকার টেস্ট ম্যাচের তালিকা

বাংলাদেশ এবং জিম্বাবুয়ে ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ১৫ নভেম্বর, ২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ ৬টি টেস্টে জয় পেয়েছে ও ৩টি টেস্টে ড্র করেছে। বাদবাকী ৭টি খেলাতেই জিম্বাবুয়ে দল জয়ী হয়।
১৫ নভেম্বর, ২০১৮ইং পর্যন্ত বাংলাদেশ-জিম্বাবুয়ের মধ্যকার টেস্টের তালিকা নিম্নরূপ:
সাউথ পয়েন্ট স্কুল

সাউথ পয়েন্ট স্কুল যা সাউথ পয়েন্ট হাই স্কুল নামেও পরিচিত; কলকাতার প্রথম সমবায় শিক্ষাগত স্কুল। স্কুলটি ১৯৫৪ সালে চালু হয় তথা ১৯৬০ সাল থেকে উচ্চ মাধ্যমিক স্তরে শিক্ষা প্রদান শুরু করে। কিছু সময় পর স্কুলটি দুটি ভবনে বিভক্ত হয় যায় এবং ১৯৮০ সালে সাউথ পয়েন্টের উচ্চ বিদ্যালয় বা হাই স্কুলটি বালিগঞ্জ প্লেসে স্থানান্তরিত হয়। সাউথ পয়েন্ট স্কুল পঠন পাঠনের দৃঢ় বুনিয়াদ এবং প্রভূত কৃতী প্রাক্তন ছাত্র-ছাত্রী বৃন্দের জন্য উল্লেখ্য। সাউথ পয়েন্ট স্কুল (জুনিয়র এবং সিনিয়র ডিভিশন দুটোই মিলিয়ে) বিশ্ব গিনেস বুক অফ রেকর্ডসে বিশ্বের বৃহত্তম শিক্ষাগত প্রতিষ্ঠান হিসেবে ১৯৮৪ সাল থেকে ১৯৯৩ সাল পর্যন্ত নিজের জায়গা করে নেয়। এম.পি বিড়লা গ্রুপের বিদ্যমান সাউথ পয়েন্ট স্কুলে - যা কিছুদিন আগে পর্যন্ত আর.এস. লোধা দ্বারা পরিচালিত ছিল - প্রায় ১৩,৫০০-এর চেয়েও বেশি ছাত্র-ছাত্রীরা অধ্যয়ন করে এজন্যেই এটি বিশ্বের দ্বিতীয় বৃহত্তম স্কুল বলে মনে করা হয়েছে।
ভবিষ্যতে, সাউথ পয়েন্ট গ্রুপের কলকাতা শহরে রাজারহাট ও রুবি জেনারেল হাসপাতালের মাঝামাঝি একটি তৃতীয় অনুরূপ ক্ষমতার ইনস্টিটিউট স্থাপনের পরিকল্পনাও রয়েছে।
নিচে, সাউথ পয়েন্ট স্কুলের বিভিন্ন ঘর বা "হাউস" ও তাদের নিজ-নিজ রঙের উল্লেখ করা হয়েছে:
কাউয়াঠুকরি

কাউয়াঠুকরি (), ("Sagittaria guayanensis") হচ্ছে জলজ উদ্ভিদ। এদের ফুল সাদা। ভিতরে পাপড়ির গোঁড়ার দিকে গাঢ় মেরুন। ফুল গন্ধ হীন। ফুল আনুমানিক ৪ সেঃমিঃ হতে ৫ সেমি আকৃতির। দেখতে খুব সুন্দর। ফল হয়, আকৃতিতে ২/৩ সেঃমিঃ। ফুল ফোটে আগস্ট হতে নভেম্বর পর্যন্ত। এদের পুরুষ এবং স্ত্রী ফুল হয়। স্কেপের আগার দিকে পুরুষ ফুল এবং নিচের দিকে উভলিঙ্গিক ফুল হয়—এ বৈশিষ্ট্য দেখে সহজেই কাউয়াঠুকরি শনাক্ত করা যায়। ১৯৬৯ সালে মার্কিন যুক্তরাষ্ট্রের লুইজিয়ানা থেকে প্রাপ্তির খবরের পূর্বে সেখানে অজানা ছিল।
ভোল্‌ফগাং কেটার্লে

ভোল্‌ফগাং কেটার্লে () একজন জার্মান পদার্থবিজ্ঞানী এবং ম্যাসাচুসেট্‌স ইনস্টিটিউট অফ টেকনোলজি এর পদার্থবিজ্ঞানের অধ্যাপক। তিনি ২০০১ সালে পদার্থবিজ্ঞানে নোবেল পুরস্কার লাভ করেন।
কেটার্ল ১৯৭৬ সালে হাইডেলবের্গ বিশ্ববিদ্যালয়-এ ভর্তি হন। তিনি টেকনিক্যাল ইউনিভার্সিটি অব মিউনিখ থেকে ১৯৮২ সালে স্নাতকোত্তর উপাধি লাভ করেন। তিনি ম্যাক্স প্ল্যাঙ্ক ইন্সটিটিউট অব কোয়ান্টাম অপটিক্স থেকে ১৯৮৬ সালে পরীক্ষামূলক বর্ণালীবীক্ষণ (স্পেকট্রোস্কপি) বিষয়ে পিএইচডি উপাধি অর্জন করেন। ১৯৯০ সালে ম্যাসাচুসেট্‌স ইনস্টিটিউট অফ টেকনোলজির রিসার্চ ল্যাবরেটরি অব ইলেক্ট্রনিক্স এ ("ইলেকট্রনীয় বিজ্ঞানের গবেষণা পরীক্ষাগার") ডেভিড প্রিচার্ড-এর গবেষণাদলে যোগদান করেন। ১৯৯৩ সালে তিনি ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগে শিক্ষক হিসেবে যোগদান করেন। ২০০৬ সালে তিনি রিসার্চ ল্যাবরেটরি অব ইলেক্ট্রনিক্স-এর সহযোগী পরিচালক হিসেবে নিযুক্ত হন এবং ম্যাসাচুসেট্‌স ইনস্টিটিউট অফ টেকনোলজির সেন্টার ফর আল্ট্রাকোল্ড অ্যাটমস-এর ("অতিশীতল পরমাণু গবেষণা কেন্দ্র") পরিচালক হিসেবে দায়িত্ব পালন করছেন।
সোমেশ্বরী নদী

সোমেশ্বরী নদী বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের পশ্চিম গারো পাহাড় জেলা এবং বাংলাদেশের নেত্রকোণা জেলার দুর্গাপুর উপজেলা দিয়ে প্রবাহিত একটি নদী। নদীটির দৈর্ঘ্য ৫০ কিলোমিটার, গড় প্রস্থ ১১৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৫।
ভারতের মেঘালয় রাজ্যের গারো পাহাড়ের বিঞ্চুরীছড়া, বাঙাছড়া প্রভৃতি ঝর্ণাধারা ও পশ্চিম দিক থেকে রমফা নদীর স্রোতধারা একত্রিত হয়ে সোমেশ্বরী নদীর সৃষ্টি। অবশ্য এক সময় সমগ্র নদীটি সিমসাং নামে পরিচিত ছিল। ৬৮৬ বঙ্গাব্দের মাঘ মাসে সোমেশ্বর পাঠক নামে এক সিদ্ধপুরুষ অত্রাঞ্চল দখল করে নেয়ার পর থেকে নদীটি সোমেশ্বরী নামে পরিচিতি পায়। মেঘালয় রাজ্যের বাঘমারা বাজার (পূর্ব নাম বঙ বাজার) হয়ে বাংলাদেশের রাণীখং পাহাড়ের কাছ দিয়ে সোমেশ্বরী বাংলাদেশে প্রবেশ করেছে।
রাণীখং পাহাড়ের পাশ বেয়ে দক্ষিণ দিক বরাবর শিবগঞ্জ বাজারের কাছ দিয়ে সোমেশ্বরী নদী বরাবর পূর্ব দিকে প্রবাহিত হয়। সেই পথে কুমুদগঞ্জ বাজার হয়ে কোনাপাড়া গ্রামের সামনে দিয়ে প্রবাহিত হয়ে বাকলজোড়া, সিধলি, কলমাকান্দা, মধ্যনগর হয়ে ধনু নদীর সঙ্গে মিলিত হয়েছে সোমেশ্বরী। সোমেশ্বরীর মূলধারা তার উৎসস্থলে প্রায় বিলুপ্ত। বর্ষা মৌসুম ছাড়া অন্য কোন মৌসুমে পানি প্রবাহ থাকে না। ১৯৬২ খ্রিষ্টাব্দে পাহাড়ীয়া ঢলে সোমেশ্বরী বরাবর দক্ষিণ দিকে প্রবাহিত হয়ে নতুন গতিপথের সৃষ্টি করেছে। যা স্থানীয় ভাবে শিবগঞ্জ ঢালা নামে খ্যাত। বর্তমানে এ ধারাটি সোমেশ্বরীর মূল স্রোতধারা। এ স্রোতধারাটি চৈতালি হাওর হয়ে জারিয়া-ঝাঞ্জাইল বাজারের পশ্চিমদিক দিয়ে কংশ নদী সঙ্গে মিলিত হয়েছে। ১৯৮৮ সালে পাহাড়ীয়া ঢলে আত্রাখালি নদী নামে সোমেশ্বরী নদীর একটি শাখা নদীটির সৃষ্টি হয়। সুসঙ্গ দুর্গাপুর বাজারের উত্তর দিক দিয়ে সোমেশ্বরী নদী থেকে পূর্বদিকে প্রবাহিত হয়েছে আত্রাখালী। কিছু দূর এগিয়ে সোমেশ্বরীর মূলধারা সঙ্গে যুক্ত হয়েছে। আত্রাখালি নদী এখন বেশ খরস্রোতা। আবার সাম্প্রতিক সময়ে ২০১৪ সালের ভয়াবহ বন্যার পর আত্রাখালি থেকে নয়া গাঙ নামের আর একটি স্রোত ধারা উত্তর দিকে সৃষ্টি হয়েছে। আরো ভাটিতে সোমেশ্বরীর শাখা নদীর সৃষ্টি হয়েছে গুনাই, বালিয়া ও খারপাই।
এই নদীতেই পাওয়া যেতো মহাশোল নামক এক ধরনের মাছ, যে মাছ এখন বিলুপ্ত প্রায়। অতীতে দুর্গাপূরে মহাশোল মাছ দিয়েই অতিথিদের আপ্যায়ন করার রীতি ছিলো। নদী থেকে বালু উত্তোলনের জন্য পানির প্রবাহ নেই বললেই চলে। তাই সোনালী রঙের দেখতে এই মাছ এখন আর পাওয়া যায় না।
আত্রাখালি নদী

আত্রাখালি নদী বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাখালি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০১।
নেত্রকোণার সুসঙ্গ দুর্গাপুর বাজারের উত্তর দিক দিয়ে সোমেশ্বরী নদী থেকে পূর্বদিকে প্রবাহিত হয়েছে। কিছু দূর এগিয়ে সোমেশ্বরীর মূলধারা সঙ্গে যুক্ত হয়েছে। আত্রাখালি নদী এখন খুব বেশি খরস্রোতা নয়। সাম্প্রতিক সময়ে ২০১৪ সালের ভয়াবহ বন্যার পর আত্রাখালি থেকে নয়া গাঙ নামের আর একটি স্রোত ধারা উত্তর দিকে সৃষ্টি হয়েছে। কিছুদূর গিয়ে আত্রাখালি আবার সোমেশ্বরীর সাথে মিলিত হয়েছে।
ডাচ্-বাংলা ব্যাংক পিএলসি

ডাচ্-বাংলা ব্যাংক পিএলসি (ডিবিবিএল) বাংলাদেশ ও নেদারল্যান্ডের যৌথ উদ্যোগে প্রতিষ্ঠিত ব্যাংক। এটি এম. সাহাবুদ্দিন আহমদ (বাংলাদেশ) এবং উন্নয়নশীল দেশগুলির জন্য ডাচ্ ফিনান্সিং সংস্থা নামক নেদারল্যান্ডের একটি কোম্পানির যৌথ উদ্যোগে প্রতিষ্ঠা পায়। এটি ব্যাংকিং সেবা দেয়ার উদ্দেশ্য নিয়ে ব্যাংক কোম্পানি আইন ১৯৯১ দ্বারা প্রতিষ্ঠিত এবং কোম্পানি আইন ১৯৯৪ দ্বারা পাবলিক লিমিটেড কোম্পানি হিসাবে নিবন্ধিত হয়। ডিবিবিএল আনুষ্ঠানিক যাত্রা শুরু করে ৩ জুন, ১৯৯৬ সালে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ-এ ২০০৪ সালে নিবন্ধিত।
বর্তমানে সারা দেশে এই ব্যাংকের ৭৭৬০ টি এটিএম বুথ (দেশের সর্ব বৃহত এটিএম নেটওর্য়াক) রয়েছে। এছাড়া ব্যাংকটির প্রায় ৫৯৫৪ টি এজেন্ট বাংকিং অফিস এবং ১৪২৯ টি ফার্স্ট-ট্রাক রয়েছে। ব্যাংকটির বর্তমানে শাখার সংখ্যা ২৪১ টি।
ডাচ বাংলা ব্যাংক বাংলাদেশে সর্বপ্রথম মোবাইল ব্যাংকিং "ডাচ বাংলা মোবাইল ব্যাংক" চালু করে ৩১ মার্চ ২০১১ সালে। যেটি বর্তমানে রকেট নামে পরিবর্তন করা হয়েছে। মোবাইল ব্যাংকিং সেবা দেয়ার ক্ষেত্রে নেতৃত্বের ভূমিকায় রয়েছে ব্র্যাক ব্যাংকের সহযোগী প্রতিষ্ঠান ’বিকাশ’ এবং ডাচ-বাংলা মোবাইল ব্যাংক 'রকেট'। রকেটের গ্রাহক ২ কোটি ৪০ লাখ.
এজেন্ট ব্যাংকিং
গ্রামের প্রান্তিক জনগোষ্ঠীকে ব্যাংকিং সেবা প্রদানের লক্ষ্য চালু হয় এজেন্ট ব্যাংকিং, সকল ব্যাংকিং সেবা নিয়ে ডাচ্-বাংলা ব্যাংক এজেন্ট ব্যাংকিং এখন জনবহুল ব্যাংকিং মাধ্যম হয়ে দাড়িয়েছে।
প্রতি বছর ডাচ্-বাংলা ব্যাংক গরীব ও মেধাবী শিক্ষার্থীদের ১০২ কোটি টাকার মেধাবৃত্তি প্রদান করে।
উত্তরা ব্যাংক পিএলসি

উত্তরা ব্যাংক পিএলসি. বাংলাদেশের একটি বেসরকারি বাণিজ্যিক ব্যাংক। ব্যাংকটির প্রধান কার্যালয় ঢাকার মতিঝিলে অবস্তিত। ব্যাংকটি বর্তমানে ২৪৯ টি শাখা এবং ৪৪ টি উপ-শাখা নিয়ে ব্যাংকিং কার্যক্রম পরিচালনা করছে।
ব্যাংকটি ১৯৬৫ সালের ২৮ জানুয়ারি "ইস্টার্ন ব্যাংকিং কর্পোরেশন" নামে প্রতিষ্ঠা লাভ করে। ব্যাংকটির প্রতিষ্ঠাকালীন শাখা ছিল ৪টি এবং বাংলাদেশের স্বাধীনতার পূর্ব পর্যন্ত ব্যাংকটির শাখার সংখ্যা দাঁড়ায় ৬০টি। ১৯৭১ সালে অসহযোগ আন্দোলনের সময় ব্যাংকটি পূর্ব বাংলার কোষাগারের দায়িত্ব পালন করে। স্বাধীনতা যুদ্ধের পরে সরকার ব্যাংকটি অধিগ্রহণ করে এবং <nowiki>"উত্তরা ব্যাংক"</nowiki> নামকরণ করে। ১৯৭২ সালের ২৬ মার্চ থেকে সরকারি ব্যাংক হিসেবে পুনরায় কার্যক্রম শুরু করে। ১৯৮৩ সালে বাংলাদেশ সরকার ব্যাংক বেসরকারিকরণ শুরু করে। ফলে এই ব্যাংকটিও বেসরকারি ব্যাংক হিসাবে কার্যক্রম শুরু করে।
উত্তরা ব্যাংক ২৪৯ টি অনলাইন শাখা ও ৪৪ টি উপ-শাখা নিয়ে পরিচালিত হচ্ছে। দেশে বিদেশে কার্যক্রম পরিচালনার জন্য ১২টি অঞ্চলে বিভক্ত করে ১২ আঞ্চলিক অফিস করা হয়েছে। এছাড়াও ব্যাংকটি বৈদেশিক বাণিজ্যে সম্পাদনের জন্য প্রায় ৬০০টি বিদেশি আর্থিক প্রতিষ্ঠানের সঙ্গে যুক্ত।
ব্যাংকটির পরিচালনার দায়িত্ব থাকে ১৪ সদস্যের একটি পরিচালনা পর্ষদের হাতে। ব্যাংকের সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান আজহারুল ইসলাম এবং ব্যবস্থাপনা পরিচালক ও প্রধান নির্বাহী কর্মকর্তা মোহাম্মদ রবিউল হোসেন।
বাংলাদেশের ব্যাংকিং খাতের সাম্প্রতিক মন্দা স্বত্ত্বেও উত্তরা ব্যাংক ধারাবাহিক উন্নতি করে যাচ্ছে। বাংলাদেশী পত্রিকা "বণিক বার্তা" ৭টি সূচকের ভিত্তিতে উত্তরা ব্যাংককে অন্যতম শক্তিশালী ব্যাংক হিসাবে ঘোষণা করেছে।
যমুনা ব্যাংক পিএলসি

যমুনা ব্যাংক পিএলসি বাংলাদেশের একটি বেসরকারি ব্যাংক। ব্যাংকটি কোম্পানি আইন ১৯৯৪ দ্বারা নিবন্ধিত ব্যাংকিং কোম্পানি। এটি বাণিজ্যিক যাত্রা শুরু করে ৩ জুন, ২০০১ সালে।
ব্যাংকিং সেক্টরকে নেতৃত্ব দেয়া এবং দেশের উন্নয়নয়ে গুরুত্বপূর্ণ ভূমিকা রাখা।
বর্তমানে ব্যাংকটি বিভিন্ন ধরনের সেবা দিচ্ছে - 
বর্তমানে যমুনা ব্যাংকের (ডিসেম্বর,২০২২) ১৬৭ টি শাখা আছে 
বর্তমানে যমুনা ব্যাংকের (ডিসেম্বর, ২০২২) ৩২৫ টি এটিএম বুথ আছে ।
জাস্টিন ল্যাঙ্গার

জাস্টিন লি ল্যাঙ্গার, (; জন্ম: ২১ নভেম্বর, ১৯৭০) পশ্চিম অস্ট্রেলিয়ার পার্থে জন্মগ্রহণকারী অস্ট্রেলিয়ার সাবেক টেস্ট ক্রিকেটার। তিনি অস্ট্রেলিয়া ক্রিকেট দলের প্রতিনিধিত্ব করেন। বামহাতি ব্যাটসম্যান জাস্টিন ল্যাঙ্গার অস্ট্রেলিয়ার ক্রিকেট ইতিহাসে অন্যতম সেরা ব্যাটসম্যান ছিলেন। জাতীয় দলে খেলার পাশাপাশি ঘরোয়া ক্রিকেটে ওয়েস্টার্ন অস্ট্রেলিয়া, ইংরেজ কাউন্টি চ্যাম্পিয়নশীপে মিডলসেক্স ও সমারসেট দলের হয়ে প্রতিনিধিত্ব করেছেন। যে-কোন অস্ট্রেলীয় ক্রিকেটারের তুলনায় প্রথম-শ্রেণীর ক্রিকেটে সর্বাধিক রান করার গৌরব অর্জন করেছেন। বর্তমানে তিনি ওয়েস্টার্ন অস্ট্রেলিয়া ও অস্ট্রেলিয়ার ঘরোয়া ক্রিকেটে পার্থ স্কর্চার্সের কোচের দায়িত্ব পালন করছেন।
জানুয়ারি, ১৯৯৩ সালে অ্যাডিলেড ওভালে সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। শক্তিশালী ওয়েস্ট ইন্ডিয়ান পেস বোলিং আক্রমণ রুখে দিয়ে দলের বাদ-বাকী অস্ট্রেলীয় দলের অন্যান্যদের সাথে মিশ্র অভ্যর্থনা পান। প্রথম ইনিংসে মাত্র ২০ রান করার পর দ্বিতীয় ইনিংসে ৫৪ রান করে দলের সর্বোচ্চ রান সংগ্রহকারী হন। ঐ খেলায় অস্ট্রেলিয়া মাত্র ১ রানের ব্যবধানে পরাভূত হয়। সিরিজের পঞ্চম ও চূড়ান্ত টেস্টে দুই ইনিংস মিলিয়ে মাত্র ১১ রান করেন। ঐ টেস্টে কার্টলি অ্যামব্রোস ও ইয়ান বিশপের আধিপত্য ছিল।
নভেম্বর, ১৯৯৯ সালে হোবার্টের বেলেরিভ ওভালে অ্যাডাম গিলক্রিস্টের সাথে টেস্ট জয়ী ২৩৮ রানের জুটি গড়েন। পাকিস্তানের বিপক্ষে ৩৬৯ রানের জয়ের লক্ষ্যে অস্ট্রেলিয়া দল এক পর্যায়ে ৫ উইকেটে ১২৬ রান করে পরাজয়ের দিকে অগ্রসর হলে এ জুটি বাঁধা হয়ে দাঁড়ায়। 
তার এ ইনিংসে সেঞ্চুরি ৩৮৮ মিনিটে সংগৃহীত হয় যা সবচেয়ে মন্থরতম অস্ট্রেলীয় রেকর্ড হিসেবে বিবেচিত।
২০০১ সালে অ্যান্ডি ক্যাড্ডিক, মার্টিন বিকনেল, ড্যারেন লেহম্যান ও মার্ক অ্যালিয়েনের সাথে তিনিও উইজডেন কর্তৃক পাঁচজন বর্ষসেরা ক্রিকেটারদের একজনরূপে মনোনীত হন।
১ জানুয়ারি, ২০০৭ তারিখে ল্যাঙ্গার টেস্ট ক্রিকেট থেকে তার অবসরের ঘোষণা দেন। সিডনি ক্রিকেট গ্রাউন্ডে অনুষ্ঠিত অ্যাশেজ সিরিজের পঞ্চম টেস্ট শুরুর পরেরদিন তার এ ঘোষণা আসে। ড্যামিয়েন মার্টিনের দলে আকস্মিক প্রত্যাবর্তনের তিন টেস্টের পর তিনি এ সিদ্ধান্ত নেন।
আন্তর্জাতিক ক্রিকেট থেকে অবসর নিলেও তিনি প্রথম-শ্রেণীর ক্রিকেট খেলা চালিয়ে যেতে থাকেন। একই দিনে সমারসেট কর্তৃপক্ষ জানায় যে, তিনি ২০০৭ সাল পর্যন্ত সমারসেট দলের অধিনায়কত্ব হতে রাজী হয়েছেন। ২০০৭-০৮ মৌসুমে ওয়েস্টার্ন অস্ট্রেলিয়ার সাথে চূড়ান্ত মৌসুম অতিবাহিত করেন।
তামিল লিপি

তামিল লিপি (தமிழ் அரிச்சுவடி "তামিল্ আরিচ্চুবাটি/তামিষ় আরিচ্চুভ়াডি") হল একটি লিখন পদ্ধতি যেটা ব্যবহৃত করা হয় তামিল ভাষায়।
ইয়ান থর্প

ইয়ান থর্প (জন্ম: ১৩ অক্টোবর, ১৯৮২) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় সাঁতারু। অলিম্পিক গেমসে তিনি পাঁচটি স্বর্ণপদক জয় করেন। একমাত্র সাঁতারু হিসেবে বিশ্ব চ্যাম্পিয়নশীপের এক আসরে ছয়টি সোনা জয় করে রেকর্ড গড়েন। তিনি তার বৃহৎ পদযুগলের জন্য পরিচিতি পেয়েছেন। মাত্র চৌদ্দ বছর বয়সে সর্বকনিষ্ঠ সাঁতারু হিসেবে অস্ট্রেলিয়ার প্রতিনিধিত্ব করেন।
জন্মকালীন সময়ে তিনি ৪.১ কেজি ওজন ও ০.৫৯ মিটার উচ্চতা নিয়ে ভূমিষ্ঠ হন। ১২ জুলাই, ২০১৪ তারিখে প্রকাশিত হয় যে, থর্প সমলিঙ্গের প্রতি আকৃষ্ট।
আবার খাবো

আবার খাবো বাংলা তথা পশ্চিমবঙ্গের একটি জনপ্রিয় মিষ্টি। এই গোলক আকৃতি মিষ্টিটিতে দুটি সমকেন্দ্রিক গোলক থাকে। বিপ্রদাস মুখোপাধ্যাযয়ের মিষ্টান্ন-পাক থেকে জানা যায় এই নরম পাকের সন্দেশটির ভেতরে থাকে পেস্তা, কাজু, কিসমিসযুক্ত ক্ষীর
আবার খাবোর সৃষ্টা নবীনচন্দ্র দাশ। কথিত আছে যে একবার কাশিমবাজারের মহারাণী স্বর্ণময়ী স্বাদবদলের জন্য নতুন ধরনের মিষ্টি খেতে চেয়েছিলেন। নবীনচন্দ্রের কাছে তার বরাত যায়। নবীনচন্দ্র নতুন এক প্রকারের মিষ্টি তৈরি করেন যা খেয়ে মহারাণী স্বর্ণময়ী বলেছিলেন "আবার খাবো"। সেই থেকে মিষ্টিটা আবার খাবো নামে পরিচিত ও জনপ্রিয় হয়। কলকাতার বিখ্যাত মিষ্টান্ন প্রস্তুতকারক সংস্থা গুপ্তা ব্রাদার্স ও ভীমচন্দ্র নাগ আবার খাবোর জন্য সুবিদিত।
গুপ্তা ব্রাদার্স আবার খাবোর জনপ্রিয়তার কথা মাথায় রেখে তাদের দোকানের নাম রাখেন আবার খাবো। প্রখ্যাত শিল্পপতি রমাপ্রসাদ গোয়েঙ্কা এই মিষ্টি খেতে ভালবাসতেন।
লেস পল

লেস্টার উইলিয়াম পলফাস (জুন ৯, ১৯১৫ - আগস্ট ১২, ২০০৯) যিনি লেস পল নামে পরিচিত, হলেন একজন মার্কিন জ্যাজ, কান্ট্রি এবং ব্লুজ গিটারবাদক, গীতিকার এবং আবিষ্কারক। তিনি ছিলেন সলিড-বডি ইলেকট্রিক গিটারের অগ্রদূত যা রক এ্যন্ড রোল সঙ্গীতকে সম্ভব করে তুলেছে। আধুনিক অনেক রেকর্ডিং উদ্ভাবনের কৃতিত্ব তাকে দিতে হয়। যদিও তিনি এই কৌশল ব্যবহার করায় প্রথম ছিলেন না, কিন্তু তার প্রাথমিক গবেষণা ছিলো ওভারডাবিং,(এছাড়াও সাউন্ড অন সাউন্ড হিসাবে পরিচিত), ডিলে ইফেক্ট, যেমন টেপ ডিলে, ফ্যাসিং ইফেক্ট এবং মাল্টিট্র্যাক রেকর্ডিং যা গোটা পৃথিবীর নজর কেড়ে নেয়।
মেরি ফোর্ডের সাথে লেস পলের নিম্নলিখিত রেকর্ডিং গ্র্যামি হল অফ ফেমের অর্ন্তভুক্ত করা হয়েছে। ১৯৭৩ সালে প্রতিষ্ঠিত গ্র্যামি পুরস্কারের এই বিশেষ সম্মান কমপক্ষে ২৫ বছর বয়সী এবং "গুণগত বা ঐতিহাসিক তাৎপয্যপূর্ণ" রেকর্ডের ক্ষেত্রে প্রদান করা হয়ে থাকে।
নাজিরহাট পৌরসভা

নাজিরহাট বাংলাদেশের চট্টগ্রাম জেলার অন্তর্গত একটি পৌরসভা। হালদা নদীর পাড়ে অবস্থিত এই ছোট্ট শহরটি উত্তর চট্টগ্রামের অন্যতম প্রসিদ্ধ বাণিজ্যিক কেন্দ্র। ১৯৩০ সালে আসাম বেঙ্গল রেলওয়ে কর্তৃক নাজিরহাট ভারতের পূর্বাঞ্চলীয় রেল লাইনের সাথে সংযুক্ত হয়। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী পৌরসভা থেকে নাজিরহাট পৌরসভা এবং ফটিকছড়ি পৌরসভার উপর দিয়ে খাগড়াছড়ি গিয়ে পৌঁছেছে। ২০১৪ সালের ২ জুন বাংলাদেশ সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর ১০৯তম বৈঠকে এ পৌরসভার অনুমোদন দেওয়া হয়।
নাজিরহাট পৌরসভার আয়তন 37.14 বর্গ কিলোমিটার।
নাজিরহাট পৌরসভার লোকসংখ্যা প্রায় এক লক্ষ পনের হাজার এর অধিক। ভোটার সংখ্যা প্রায় উনপঞ্চাশ হাজার এর অধিক
ফটিকছড়ি উপজেলার দক্ষিণাংশে নাজিরহাট পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৩৬ কিলোমিটার। এর পূর্বে রোসাংগিরী ইউনিয়ন ও লেলাং ইউনিয়ন, উত্তরে ফটিকছড়ি পৌরসভা, পশ্চিমে সুয়াবিল ইউনিয়ন এবং দক্ষিণে হাটহাজারী উপজেলার ফরহাদাবাদ ইউনিয়ন অবস্থিত।
ফটিকছড়ি উপজেলার ১২নং দৌলতপুর ইউনিয়নের সম্পূর্ণ ও ১১নং সুয়াবিল ইউনিয়নের আংশিক নিয়ে এই পৌরসভা গঠন করা হয়। এটি "গ" শ্রেণীর পৌরসভা। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ পৌরসভার প্রশাসনিক কার্যক্রম ফটিকছড়ি থানার আওতাধীন।
২০১১ সালের আদমশুমারি অনুযায়ী নাজিরহাট পৌরসভার সাক্ষরতার হার ৬১.৫%। এ পৌরসভায় ১টি মাদ্রাসা, ৭টি মাধ্যমিক বিদ্যালয়, ২টি দাখিল মাদ্রাসা, ২টি বড় কওমী মাদ্রাসা (নাজিরহাট মাদরাসা ও বাবুনগর মাদরাসা) ও ১২টি প্রাথমিক বিদ্যালয় রয়েছে।
[[বিষয়শ্রেণী:চট্টগ্রাম জেলার পৌরসভা]]
[[বিষয়শ্রেণী:ফটিকছড়ি উপজেলা]]
[[বিষয়শ্রেণী:চট্টগ্রাম বিভাগের জনবহুল স্থান]]
[[বিষয়শ্রেণী:চট্টগ্রাম জেলার গ্রাম]]
[[বিষয়শ্রেণী:চট্টগ্রাম বিভাগের গ্রাম]]
মাননীয় মেয়র জনাব এ কে জাহেদ চৌধুরী ছবি 
[[চিত্র:]]
নাজিরহাট

নাজিরহাট বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। হালদা নদীর পাড়ে অবস্থিত এই ছোট্ট শহরটি উত্তর চট্টগ্রামের অন্যতম প্রসিদ্ধ বাণিজ্যিক কেন্দ্র। ১৯৩০ সালে আসাম বেঙ্গল রেলওয়ে কর্তৃক নাজিরহাট ভারতের পূর্বাঞ্চলীয় রেল লাইনের সাথে সংযুক্ত হয়। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী শহর থেকে নাজিরহাট শহর এবং ফটিকছড়ি শহরের উপর দিয়ে খাগড়াছড়ি গিয়ে পৌঁছেছে।
শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি ফটিকছড়ি উপজেলার দ্বিতীয় বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৩৬ কি.মি. দূরত্বে নাজিরহাট শহর অবস্থিত । ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী শহর থেকে শুরু হয়ে নাজিরহাট শহরের উপর দিয়ে খাগড়াছড়ি গিয়ে পৌঁছেছে।
নাজিরহাট শহরের মোট জনসংখ্যা ৫০,০০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৬ মিটার।
২০১৪ সালে নাজিরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নাজিরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এ বিভক্ত । ১৩.৬২ বর্গ কি.মি. আয়তনের নাজিরহাট শহর এলাকাটি নাজিরহাট পৌরসভা দ্বারা পরিচালিত হয়।
নাজিরহাট শহরের স্বাক্ষরতার হার হলো শতকরা ৫৮.৮৪ ভাগ।
স্টিভ টিকোলো

স্টিফেন ওগোঞ্জি টিকোলো (; জন্ম: ২৫ জুন, ১৯৭১) নাইরোবিতে জন্মগ্রহণকারী কেনিয়ার সাবেক প্রথিতযশা আন্তর্জাতিক ক্রিকেটার। বর্তমানে তিনি উগান্ডা ক্রিকেট দলের কোচের দায়িত্বে রয়েছেন। কেনিয়া ক্রিকেট দলের পক্ষে তিনি একদিনের আন্তর্জাতিকে অংশ নিয়েছেন। তাকে কেনিয়ার ক্রিকেটের ইতিহাসে সেরা ক্রিকেটারের মর্যাদায় ভূষিত করা হয়েছে। তিনি দলের পক্ষে একদিনের আন্তর্জাতিকে সবচেয়ে বেশি রান সংগ্রহকারী ও দ্বিতীয় সর্বোচ্চ উইকেট লাভ করেন।
টিকোলো এক ক্রিকেট পরিবার থেকে এসেছেন। তার বড় ভাই টম কেনিয়া দলের সাবেক ক্রিকেটার ছিলেন। তার আরেক ভাই ডেভিড টিকোলো ১৯৯৬ সালের ক্রিকেট বিশ্বকাপে খেলেছেন।
টিকোলো ডানহাতি মাঝারি সারির ব্যাটসম্যান ও দলের প্রয়োজনে মাঝে-মধ্যে মিডিয়াম পেস কিংবা অফ-স্পিন বোলিং করতেন। পূর্বে তিনি দক্ষিণ আফ্রিকার ঘরোয়া ক্রিকেটে বর্ডারের পক্ষে খেলেছেন। এছাড়াও, ইংল্যান্ড এবং বাংলাদেশেও খেলেছেন তিনি। সাম্প্রতিককালে ইংল্যান্ডের ক্লাব ক্রিকেটে খেলেছেন ও নাইরোবির স্বামীবাপা ক্রিকেট ক্লাবে খেলেছেন। পাশাপাশি আফ্রিকা একাদশের পক্ষে এশিয়া একাদশের বিপক্ষেও খেলেছেন তিনি।
কেনিয়ার ক্রিকেটে টিকোলোর প্রাধান্য লক্ষ্যণীয়। জানুয়ারি, ২০০৭ সালে ওডিআই ক্রিকেটের নয়টি সর্বোচ্চ ব্যক্তিগত রানের মধ্যে তারই রয়েছে ছয়টি। টিকোলো এ পর্যন্ত তিনটি ওডিআই সেঞ্চুরি করেছেন। বাংলাদেশের বিপক্ষে অপরাজিত ১০৬*, বারমুদার বিপক্ষে ১১১ ও জিম্বাবুয়ের বিপক্ষে ১০২ করেছেন। এছাড়াও ৯০ রানের কোটায় আউট হয়েছেন তিনবার। এছাড়াও, আইসিসি আন্তর্মহাদেশীয় কাপে ১,৯১৮ রান করে প্রতিযোগিতার সর্বোচ্চ রান সংগ্রহকারী হিসেবে রয়েছেন।
১৯৯৬ সালের ক্রিকেট বিশ্বকাপ প্রতিযোগিতার মাধ্যমেই কেনিয়ার পক্ষে তার অভিষেক ঘটে। তিন নম্বরে ব্যাটিংয়ে নেমে ভারতের বিপক্ষে তিনি ৬৫ রান সংগ্রহ করেন। এছাড়াও তার ২৯ রানের ফলেই পুনেতে অনুষ্ঠিত খেলায় ওয়েস্ট ইন্ডিজের বিপক্ষে কেনিয়া দল স্মরণীয় জয় পায়। ক্যান্ডিতেও তিনি শ্রীলঙ্কার বিপক্ষে ৯৬ রান করেছিলেন।
কেনিয়ার ক্রিকেটের অগ্রদূত হিসেবে ১৯৯৭ সালের আইসিসি ট্রফি ফাইনালে বাংলাদেশের বিপক্ষেও ১৪৭ করেন। এ ইনিংসের পর দলটি আনুষ্ঠানিকভাবে একদিনের আন্তর্জাতিকের মর্যাদা পায় ও ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে খেলার সুযোগ লাভ করে। এ বিশ্বকাপেও ভারত ও ইংল্যান্ডের বিপক্ষে অর্ধ-শতক পান টিকোলো।
২০০২ সালে টিকোলো কেনিয়ার নতুন অধিনায়ক হিসেবে মনোনীত হন। চ্যাম্পিয়ন্স ট্রফিতে ৯৩ ও ৬৯ রান করে দলকে নেতৃত্ব দেন। ২০০৩ সালের ক্রিকেট বিশ্বকাপে টিকোলো কেনিয়াকে নেতৃত্ব দেন ও সেমি-ফাইনালে নিয়ে যান। টেস্ট ক্রিকেট বহির্ভূত দল হওয়া স্বত্ত্বেও সেমি-ফাইনালে অগ্রসর হওয়া কেনিয়া দলের জন্য বিরাট সফলতা হিসেবে আখ্যায়িত করা হয়।
২০০৪ সালে চ্যাম্পিয়ন্স ট্রফিতে দূর্বল ক্রীড়াশৈলীর দরুন তাকে অধিনায়কত্ব থেকে প্রত্যাহার করা হয়। এছাড়াও অভ্যন্তরীণ রাজনীতিতে খেলোয়াড়দের নিয়ে ধর্মঘট করেন। এ ধর্মঘট নতুন যুগের সূচনা করে ও পুনরায় তিনি অধিনায়ক হিসেবে মনোনীত হন। ২০০৫ সালে ক্রিকেট খেলতে ইংল্যান্ডের হ্যাভারিজ দলের সাথে চুক্তিবদ্ধ হন।
কার্ল হুপার

কার্ল লিউলিন হুপার (; জন্ম: ১৫ ডিসেম্বর, ১৯৬৬) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অধিনায়কের দায়িত্বেও ছিলেন তিনি। ডানহাতি ব্যাটসম্যান ছিলেন কার্ল হুপার। এছাড়াও অফ-স্পিন বোলার হিসেবে ১৯৮০-এর দশকের শেষদিকে গর্ডন গ্রীনিজ, ডেসমন্ড হেইন্স, ম্যালকম মার্শাল ও কোর্টনি ওয়ালশকে সাথে নিয়ে বৈশ্বিক ক্রিকেট অঙ্গনে দলের আধিপত্য বিস্তারে ভূমিকা রেখেছিলেন। ওয়েস্ট ইন্ডিজ দলে তিনি ২১-বছরেরও অধিক সময় ব্যয় করেন।
২০০১ সালে ভারত সফরে তিনি তার সর্বোচ্চ ২৩৩ রানের ইনিংস করেন। টেস্ট ক্রিকেটে তিনি ৫,৭৬২ রান করেছেন। ১০২ টেস্টে ৩৬.৪৬ রান গড়ে ও একদিনের আন্তর্জাতিকে ২২৭ খেলায় ৩৫.৩৪ রান গড়ে আদর্শ অল-রাউন্ডারের মর্যাদা লাভ করেন।
হুপার প্রথম-শ্রেণীর ক্রিকেটে স্থানীয় গায়ানা দল ও কাউন্টি ক্রিকেটে কেন্ট এবং ল্যাঙ্কাশায়ার দলে খেলেছেন। ২০০৩ সালে দ্বিতীয় খেলোয়াড় হিসেবে ১৮ কাউন্টি দলের সবগুলোর বিপক্ষেই সেঞ্চুরি করেছেন।
বিশ্বের একমাত্র ক্রিকেটার হিসেবে টেস্ট ও একদিনের আন্তর্জাতিক - উভয়ক্ষেত্রেই পাঁচ হাজার রান, একশত উইকেট, একশত ক্যাচ এবং একশত খেলায় অংশগ্রহণের কীর্তিগাঁথা রচনা করেন যা পরবর্তীতে জ্যাক ক্যালিসও এ সম্মাননা অর্জন করেন। স্টিভ ওয়াহ তার আত্মজীবনীমূলক গ্রন্থে লিখেছেন যে, হুপার দ্রুত পায়ের কাজ করতেন ও নির্দয়তার সাথে স্ট্রোক মারতেন। ইনিংসকে অসম্পূর্ণ রেখেই নিয়মিতভাবে আউট হতেন ও পাশাপাশি তার অমনোযোগীতাও এর প্রধান কারণ ছিল।
ফিল্ডিং চলাকালীন তিনি সচরাচর দক্ষ ফিল্ডার হিসেবে দ্বিতীয় স্লিপে অবস্থান করতেন। অ্যামব্রোস এবং ওয়ালশের বলে অগণিত ক্যাচ পেয়েছেন। তিনজন খেলোয়াড়ের একজন হিসেবে ১৮টি ভিন্ন ভিন্ন ইংরেজ কাউন্টি দলের বিপক্ষে সেঞ্চুরি পেয়েছেন।
১৯৯০-এর দশক থেকে অ্যাডিলেডে বসবাস করছেন হুপার। ২০১০-১১ ও ২০১১-১২ মৌসুমে অ্যাডিলেডের উডভিল ডিস্ট্রিক্ট ক্রিকেট ক্লাবে কোচের দায়িত্ব পালন করেন তিনি।
তরুণ ওয়েস্ট ইন্ডিয়ান ব্যাটসম্যান চিহ্নিতকরণে সাগিকর হাই পারফরম্যান্স সেন্টারে ব্যাটিং কোচের দায়িত্ব পান। ইন্ডিয়ান প্রিমিয়ার লিগের ধ্যান-ধারণার বিপক্ষে অবস্থান করেন হুপার। অক্টোবর, ২০১২ সালে তিনি আইপিএল সম্বন্ধে বলেন যে, এটি ক্রিকেটের অন্যতম বৃহৎ ও ভীতিকর ধোঁকাবাজি।
ক্রিকেট বিশ্বকাপের শতরানের তালিকা

ক্রিকেট খেলায় একজন খেলোয়াড় একটি ইনিংসে যখন একশত বা ততোধিক রান সংগ্রহ করে, তখন ক্রিকেটের পরিভাষায় তা সেঞ্চুরি বা শতরান নামে আখ্যায়িত করা হয়। একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপ হচ্ছে ক্রিকেট বিশ্বকাপ। প্রধান পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) ক্রিকেটের এ সর্ববৃহৎ প্রতিযোগিতার আয়োজন করে। প্রতি চার বছর অন্তর ক্রিকেট বিশ্বকাপ অনুষ্ঠিত হয়ে থাকে। সর্বশেষ ২০১৫ সালের ক্রিকেট বিশ্বকাপ পর্যন্ত ১৫টি দেশের খেলোয়াড়গণ সর্বমোট ১৬৩টি সেঞ্চুরি করেন। একদিনের আন্তর্জাতিকের মর্যাদাপ্রাপ্ত সকল দলই সেঞ্চুরি করেছে। এছাড়াও অস্থায়ীভাবে ওডিআই মর্যাদার অধিকারী ৫টি দলের খেলোয়াড়ও সেঞ্চুরি করেছেন। অস্ট্রেলিয়া ও ভারত দল যৌথভাবে ২৫ সেঞ্চুরি করে শীর্ষস্থানে রয়েছে।
১৯৭৫ সালের বিশ্বকাপে ইংল্যান্ডের ডেনিস অ্যামিস ১৩৭ করেছিলেন ভারতের বিরুদ্ধে। একইদিন নিউজিল্যান্ডের গ্লেন টার্নার পূর্ব আফ্রিকার বিপক্ষে অপরাজিত ১৭১* রান সংগ্রহ করেন যা পরবর্তী বিশ্বকাপ পর্যন্ত ব্যক্তিগত সর্বোচ্চ রানের মর্যাদা পায়। ১৯৮৩ সালে ভারতের কপিল দেব জিম্বাবুয়ের বিরুদ্ধে অপরাজিত ১৭৫* রান করেন। পরবর্তীতে ১৯৮৭ সালে ওয়েস্ট ইন্ডিজের ভিভ রিচার্ডস ১৮১ ও ১৯৯৬ সালে দক্ষিণ আফ্রিকার গ্যারি কার্স্টেন অপরাজিত ১৮৮* রান করেন। শচীন তেন্ডুলকর সর্বাধিক ছয় সেঞ্চুরি করে রেকর্ড গড়েন। তারপরেরই শ্রীলঙ্কার কুমার সাঙ্গাকারা ও অস্ট্রেলিয়ার রিকি পন্টিং যৌথভাবে ৫ সেঞ্চুরি করেন। মার্ক ওয়াহ, সৌরভ গাঙ্গুলী, মাহেলা জয়াবর্ধনে ও এবি ডি ভিলিয়ার্স যৌথভাবে রয়েছেন ৪ সেঞ্চুরি করে। ওয়াহ, গাঙ্গুলী ও ম্যাথু হেইডেন - এ তিনজন একক প্রতিযোগিতায় সর্বাধিক ৪ সেঞ্চুরি করেন যথাক্রমে ১৯৯৬, ২০০৩ ও ২০০৭ সালের প্রতিযোগিতায়। পরবর্তীতে ২০১৫ সালের ক্রিকেট বিশ্বকাপে সাঙ্গাকারা ধারাবাহিকভাবে ৪টি শতক হাঁকান। আয়ারল্যান্ডের কেভিন ও’ব্রায়ান মাত্র ৫০ বলে দ্রুততম শতরান করেন ২০১১ সালের বিশ্বকাপে ইংল্যান্ডের বিরুদ্ধে। ১৯৯২ সালে জিম্বাবুয়ের অ্যান্ডি ফ্লাওয়ার বিশ্বকাপে ওডিআই অভিষেক ঘটিয়ে সেঞ্চুরি করেন। তৃতীয় খেলোয়াড় হিসেবে একদিনের আন্তর্জাতিক অভিষেক ঘটে তার। ২০১১ সাল পর্যন্ত একমাত্র ব্যাটসম্যান হিসেবে বিশ্বকাপে অভিষেক ঘটিয়ে সেঞ্চুরি করার বিরল কীর্তিগাঁথা টিকে রয়েছে। ২০১১ সালে সর্বাধিক ২৪ সেঞ্চুরি হয়; অন্যদিকে ১৯৭৯ সালের বিশ্বকাপে সর্বনিম্ন ২ সেঞ্চুরি হয়। বর্তমান বিশ্বকাপে ইতোমধ্যেই ৩৮টি সেঞ্চুরি হয়েছে।
২০১১ সাল পর্যন্ত বিশ্বকাপের ফাইনালে মোট ছয়টি সেঞ্চুরি হয়েছে। তন্মধ্যে পাঁচটি দলকে জয়লাভে সহায়তা করেছে। ২০০৭ সালে শ্রীলঙ্কার বিরুদ্ধে অস্ট্রেলীয় অ্যাডাম গিলক্রিস্ট ব্যক্তিগত ১৪৯ রান সংগ্রহের মাধ্যমে ফাইনালে সর্বোচ্চ রানের অধিকারী হয়েছেন। তার সেঞ্চুরি আসে মাত্র ৭২ বলে যা ফাইনালের দ্রুততম সেঞ্চুরি হিসেবে স্বীকৃত। অন্যদিকে ২০১১ সালের বিশ্বকাপের ফাইনালে মাহেলা জয়াবর্ধনে ভারতের বিরুদ্ধে সেঞ্চুরি করলেও তার দল পরাজিত হয়।
অ-জাপানি ডোরেমন সংস্করণের তালিকা

এটি জাপানের বাইরে মুক্তিপ্রাপ্ত ডোরেমনের তালিকা। ডোরেমন জাপানের জনপ্রিয় মাঙ্গা এবং আনিমেটেড ধারাবাহিক যা ফুজিকো এফ ফুজিও কর্তৃক রচিত এবং শোগাকুকান কর্তৃক প্রকাশিত। এই ধারাবাহিক বিভিন্ন দেশে মুক্তি পেয়েছে।
এটি ১৯৯৫ সালে প্রথম আরব দেশসমূহে সম্প্রচার করা হয়।
ডোরেমন আরবিতে: ("Abqoor" عبقور, which means a mini Brilliant)
মাসায়োশি ওয়াতানাবে

মাসায়োশি ওয়াতানাবে (, ; জন্ম: ২০শে ডিসেম্বর ১৯৫৪) একজন জাপানি রসায়নবিদ এবং ইয়োকোহামা জাতীয় বিশ্ববিদ্যালয়ের অধ্যাপক।
তিনি জাপানের ওয়াসেদা বিশ্ববিদ্যালয়ে রসায়ন বিষয়ে অধ্যয়ন করেন এবং ১৯৮৩ সালে সেখানে থেকে প্রকৌশল বিষয়ে পিএইচডি অর্জন করেন। তিনি ১৯৯২ সালে, তিনি প্রভাষক হিসেবে জাপানের ইয়োকোহামা জাতীয় বিশ্ববিদ্যালয়ের অনুষদে যোগদান করেন এবং যথাক্রমে ১৯৯৪ থেকে ১৯৯৮ সালে সহযোগী এবং পরবর্তীতে পূর্ণ অধ্যাপক পদে উন্নীত হন। এছাড়াও তিনি ১৯৯৯ থেকে ২০০২ সাল পর্যন্ত জাপানের টোকিও বিশ্ববিদ্যালয়ে বহিরাগত অধ্যাপক হিসেবে কাজ করেছেন।
পাঁচগাছী ইউনিয়ন, পীরগঞ্জ

পাঁচগাছী ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন।
রংপুর জেলা হতে ৪৫ কি:মি: দক্ষিণ দিকে অবস্থিত। পীরগঞ্জ উপজেলা হতে ১২ কি:মি: উত্তর-পূর্ব দিকে অবস্থিত। ১১নং পাঁচগাছী ইউনিয়নের উত্তরে মিঠাপুকুর উপজেলার ১৭ নং ইমামদপুর ইউনিয়ন, দক্ষিণে সাদুল্লাপুর উপজেলার ০১ নং রসূলপুর ইউনিয়ন, উত্তর-পশ্চিমে পীরগঞ্জ উপজেলার ১০ নং শানেরহাট ইউনিয়ন, পূর্ব দিকে ১২ নং মিঠিপুর ইউনিয়ন অবস্থিত। অত্রউনিয়নের মধ্য দিয়ে বামনীর বিল, দক্ষিণ পাশ দিয়ে নলেয়ার বিল এবং উত্তর পাশ দিয়ে চাউয়ার বিল অবস্থিত। উক্ত বিলগুলি আর প্রানবন্ত নয়, তবে এই সব মরা বিলগুলি বন্যার মৌসুমেইউনিয়নকে প্রাণবন্ত করে তোলে। সংস্কার ও খননের অভাবে এখন নামে মাত্র বিলের তালিকায় রয়েছে। এই সমস্ত বিলে প্রায় ১৫০ হেক্টর পতিত জমি রয়েছে।
এলাকার জনগণ অতিথি পরায়ণ। সকল ধর্মের লোকের মধ্যে কোন কলহ নেই। ধর্মীয় রীতি অনুযায়ী সকল ধর্মের লোক ধর্মীয়অনুষ্ঠান পালন করে। ইউনিয়নে আদিবাসী থাকায় বছরের বিভিন্ন ধর্মীয় অনুষ্ঠানে তাদের নাচ -গান দেখা যায়।
২৯১৮৯ জন (২০১১ সালের আদমশুমারী অনুযায়ী)
শিক্ষার হার: ৪২%
হাটবাজারের সংখ্যা: ৭ টি
বেশ কিছু বড় ও লোকসমাগম্পুর্ণ হাট ইউনিয়নের বিভিন্ন স্থানে নিয়মিতভাবে বসে থাকে। এগুলোর মধ্যে
সাউথইস্ট ব্যাংক পিএলসি

সাউথইস্ট ব্যাংক পিএলসি বাংলাদেশের একটি বেসরকারি ব্যানিজ্যিক ব্যাংক। ব্যাংকটি বাংলাদেশ ব্যাংক থেকে লাইসেন্স পায় ২৩ মার্চ, ১৯৯৫ এবং প্রথম শাখার যাত্রা শুরু করে ২৫ মে, ১৯৯৫। 
বাংলাদেশে একটি প্রধান ব্যাংকিং প্রতিষ্ঠান হওয়া এবং জাতীয় অর্থনীতিতে উল্লেখযোগ্য অবদান রাখা।
বর্তমানে ব্যাংকটি বিভিন্ন ধরনের সেবা দিচ্ছে - 
বর্তমানে সাউথইস্ট ব্যাংকের (ডিসেম্বর, ২০১৭) ১৩৫ টি শাখা আছে এছাড়া, ব্যাংকটিতে বিকল্প ব্যাংকিং সেবা যেমন ইন্টারনেট ব্যাংকিং, এটিএম সেবা চালু আছে।
সামাজিক দায়বদ্ধতা থেকে ব্যাংকটি ২০০২ সালে "সাউথইস্ট ব্যাংক ফাউন্ডেশন" নামে একটি জনকল্যাণমূলক সংস্থা প্রতিষ্ঠা করে। যার মাধ্যমে ব্যাংকটি বিভিন্ন সেবামূলক কাজে সহায়তা করে থাকে।
চাদউইক ওয়ালটন

চাঁদউইক অ্যান্টোনিও কির্কপ্যাট্রিক ওয়াল্টন (জন্ম: ৩ জুলাই, ১৯৮৫) জামাইকায় জন্মগ্রহণকারী ওয়েস্ট ইন্ডিয়ান ক্রিকেটার। "রোপ" ডাকনামে পরিচিত চাঁদউইক ওয়াল্টন ওয়েস্ট ইন্ডিজের টেস্ট ক্রিকেট দলে ডানহাতি ব্যাটসম্যান ও উইকেট-রক্ষক হিসেবে খেলছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে কম্বাইন্ড ক্যাম্পাসেস এন্ড কলেজেস এন্ড ইউনিভার্সিটিতে ওয়েস্ট ইন্ডিজ ভাইস-চ্যান্সেলর একাদশের পক্ষে প্রথম-শ্রেণীর ক্রিকেট খেলছেন। জামাইকার স্বনামধন্য মানরো কলেজের ছাত্র ছিলেন তিনি।
৯ জুলাই, ২০০৯ তারিখে বাংলাদেশের বিপক্ষে তার অভিষেক ঘটে। রিডলি জ্যাকবসের গড়া এক ইনিংসে পাঁচটি আউটে সহায়তা করে তার সমকক্ষ হন। স্ট্যাম্পের পিছনে বেশ শক্ত ভূমিকা রাখলেও ব্যাটিংয়ে তার বেশ দূর্বলতা রয়েছে। দুইটি একদিনের আন্তর্জাতিকে দুইবার শূন্য রানে আউট হন। এছাড়াও, টেস্টের ৪ ইনিংসে মাত্র ১০ রান সংগ্রহ করতে পেরেছেন তিনি।
ওয়েস্ট ইন্ডিজ এ দলের ভারত সফর শেষে ৪ অক্টোবর, ২০১৩ তারিখে ১৫-সদস্যের টেস্ট দলে অন্তর্ভুক্ত করা হয়। নিউজিল্যান্ডে সীমিত ওভারের সিরিজে মারলন স্যামুয়েলসের কব্জির আঘাতপ্রাপ্তির কারণে আন্তর্জাতিক ক্রিকেট অঙ্গনে ফিরে আসেন। দূর্ভাগ্যবশতঃ তিন খেলায় তিনি মাত্র ১৭ রান সংগ্রহ করেছিলেন। নিজ এলাকায় শক্তিশালী স্ট্রাইকার হলেও টুয়েন্টি২০ আন্তর্জাতিকেও তিনি ব্যর্থ হন। ইডেন পার্ক এবং ওয়েলিংটন রিজিওন্যাল স্টেডিয়ামে অনুষ্ঠিত দুইটি খেলায়ও তিনি মাত্র ৯ রান করেছেন।
বাংলাদেশের টেস্ট ক্রিকেটারদের শতরানের তালিকা

ক্রিকেট খেলায় সেঞ্চুরি বুঝাতে একজন ব্যাটসম্যানের এক ইনিংসে ১০০ বা তদূর্ধ্ব রান সংগ্রহ করাকে বুঝায়। জুন, ২০১৯ সাল পর্যন্ত সর্বমোট ২১জন বাংলাদেশী ক্রিকেটার টেস্ট ক্রিকেটে কমপক্ষে একটি সেঞ্চুরি করার কৃতিত্ব অর্জন করেছেন। তন্মধ্যে মুশফিকুর রহিম, তামিম ইকবাল ও সাকিব আল হাসান দ্বি-শতক হাঁকিয়েছেন। তন্মধ্যে, মুশফিকুর রহিম ভারতের এম এস ধোনি’র পর টেস্ট ক্রিকেটের ইতিহাসে দ্বিতীয় উইকেট-রক্ষক-অধিনায়ক হিসেবে সেঞ্চুরি করার কৃতিত্ব দেখান। মোহাম্মদ আশরাফুল টেস্ট ক্রিকেটের ইতিহাসে সর্বকনিষ্ঠ টেস্ট ক্রিকেটার হিসেবে সেঞ্চুরি করার গৌরব অর্জন করেন। অন্যদিকে তামিম ইকবাল ও মমিনুল হক যৌথভাবে সবচেয়ে বেশি ৮টি টেস্ট সেঞ্চুরি হাঁকিয়েছেন। এরপরই মোহাম্মদ আশরাফুল ও মমিনুল হক ৬টি সেঞ্চুরি করে দ্বিতীয়স্থানে অবস্থান করছেন। কোন খেলোয়াড়ই ত্রি-শতক হাঁকাতে পারেননি।
২০১৩ সালে সফরকারী নিউজিল্যান্ডের বিপক্ষে টেস্ট ক্রিকেটের ইতিহাসে প্রথম ক্রিকেটার হিসেবে সোহাগ গাজী একই টেস্টে হ্যাট্রিক ও সেঞ্চুরি করেছেন। ২০১৮ সালে সফরকারী শ্রীলঙ্কার বিপক্ষে বাংলাদেশের প্রথম ক্রিকেটার হিসেবে মমিনুল হক এক টেস্টের উভয় ইনিংসে সেঞ্চুরি করেছেন। ২০১৯ সালে সেডন পার্কে স্বাগতিক নিউজিল্যান্ডের বিপক্ষে সৌম্য সরকার দ্রুততম সেঞ্চুরি করেন। ৯৪ বলে করা এ সেঞ্চুরির সাথে তামিম ইকবাল জড়িত রয়েছেন। ২০১০ সালে লর্ডসে স্বাগতিক ইংল্যান্ডের বিপক্ষে ৯৪ বলে তিনিও সেঞ্চুরি করেন।
জিন্দেগি (টিভি চ্যানেল)

জিন্দেগী হল জি এন্টারটেইনমেন্ট এন্টারপ্রাইজের মালিকানাধীন একটি ভারতীয় বিনোদনমূলক টেলিভিশন চ্যানেল, যেটি ২৩ জুন ২০১৪ হতে প্রচার কার্যক্রম শুরু করে। বর্তমানে চ্যানেলটিতে শুধু পাকিস্তানি ধারাবাহিক প্রদর্শন করা হচ্ছে। পাশাপাশি খুব শিগ্রই এতে ইরান, বাংলাদেশ, ল্যাটিন আমেরিকা, শ্রীলঙ্কা, মিশর ও তুরস্ক থেকে আমদানীকৃত ধারাবাহিক প্রদর্শন শুরু হবে।
টিনো ময়ুয়ু

টিনোটেন্ডা এমবিরি কানায়ি টিনো ময়ুয়ু (; জন্ম: ৮ জানুয়ারি, ১৯৮৬) মুতারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য টিনো ময়ুয়ু মূলতঃ উইকেট-কিপার ও ডানহাতি ব্যাটসম্যান হিসেবে দলে ভূমিকা রাখছেন। এছাড়াও, দলের প্রয়োজনে ডানহাতে মিডিয়াম ফাস্ট বোলিং করে থাকেন। ঘরোয়া ক্রিকেটে মাউন্টেইনার্স দলের পক্ষে খেলছেন।
২০০৩-০৪ মৌসুমে জিম্বাবুয়ের অনূর্ধ্ব-১৯ দলের পক্ষে ছয়টি একদিনের আন্তর্জাতিকে নেতৃত্ব দেন। একই মৌসুমে অনূর্ধ্ব-১৯ বিশ্বকাপেও দলকে নেতৃত্ব দিয়েছেন তিনি। কিন্তু প্রতিযোগিতায় তিনি মাত্র ২০ গড়ে রান সংগ্রহ করেছেন। তন্মধ্যে, সর্বোচ্চ রান ছিল অপরাজিত ৩২। ঘরোয়া ক্রিকেটে নিজেকে যথাসম্ভব মেলে ধরেছেন ও নিজ শক্তিমত্তার পরিচয় দিয়েছেন। ২০০৬ সালে বাংলাদেশে খেলার জন্য জিম্বাবুয়ে এ দলের সদস্য হন। এক পর্যায়ে দলের অধিনায়ক মনোনীত হলেও খারাপ আচরণের জন্য তার অধিনায়কত্ব প্রত্যাহার করে নেয়া হয়।
২০০৬ সালে বাংলাদেশ দলের বিপক্ষে তার একদিনের আন্তর্জাতিকে অভিষেক ঘটে। কিন্তু প্রথম দুই খেলায় দূর্বল ক্রীড়াশৈলী প্রদর্শন করায় দল থেকে ছিটকে পড়েন। ১০ ও ১৪ রান সংগ্রহ করায় পরবর্তী ক্রিকেট বিশ্বকাপে খেলার জন্য জিম্বাবুয়ে দলে তার ঠাঁই হয়নি। একই দলের বিপক্ষে ৪ আগস্ট, ২০১১ তারিখে তার টেস্ট অভিষেক ঘটে।
২ সেপ্টেম্বর, ২০১১ তারিখ পাকিস্তানের বিপক্ষে অনুষ্ঠিত একমাত্র টেস্টে অপরাজিত ১৬৩ রান করে জনপ্রিয়তা পেয়েছেন। বুলাওয়েতে অনুষ্ঠিত ঐ টেস্টে শুরুতে ব্যাটিং করতে নেমে শেষ পর্যন্ত অপরাজিত থাকেন। তৃতীয় জিম্বাবুয়ের ব্যাটসম্যান হিসেবে তিনি এ গৌরব অর্জন করেন। তার পূর্বে রয়েছেন - ১৯৯৩ সালে মার্ক ডেকার ও ১৯৯৮ সালে গ্রান্ট ফ্লাওয়ার। তারা প্রত্যেকেই পাকিস্তানের বিপক্ষে এ গৌরবের অধিকারী হন।
আসামের জেলার তালিকা

আসাম হচ্ছে ভারতের প্রদেশ যার ৩৫টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
আসামের ৩৫টি জেলা হল:
শেখ জায়েদ ক্রিকেট স্টেডিয়াম

শেখ জায়েদ স্টেডিয়াম () সংযুক্ত আরব আমিরাতের আবুধাবি একটি মাঠ।
স্টেডিয়াম কমপ্লেক্সে নার্সারি ১ (টলারেন্স ওভাল নামেও পরিচিত) এবং নার্সারি ২ (মোহন'স ওভাল নামেও পরিচিত) নামে একজোড়া ছোট মাঠ রয়েছে। মোহন'স ওভাল ২০১৮ সালের অক্টোবরে সংযুক্ত আরব আমিরাত ও অস্ট্রেলিয়ার মধ্যকার টুয়েন্টি২০ আই ম্যাচে ব্যবহৃত হয়েছিল। ২০১৯ সালের সেপ্টেম্বর মাসে, টলারেন্স ওভালকে ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য ক্রিকেট ম্যাচ আয়োজনের অন্যতম ভেন্যু হিসাবে নামকরণ করা হয়েছিল।
ডোরেমন অধ্যায়ের তালিকা

ডোরেমন জাপানী শিশুতোষ মাঙ্গা ধারাবাহিক যা ফুজিকো ফুজিও কর্তৃক রচিত এবং সচিত্রকৃত। এটি এটা শোগাকুকান কর্তৃক বিভিন্ন শিশুদের কমিকস পত্রিকায় ধারাবাহিকভাবে প্রকাশিত হয়েছে। শোগাকুকান কর্তৃক তানকোবোন থেকে "তেনতোমুসি কমিকস" মুদ্রিত মোট আটশত পঞ্চাশ অধ্যায় সংগ্রহ করা হয়। প্রথম খণ্ড জুলাই ৩১, ১৯৭৪ সালে প্রকাশিত হয় এবং শেষ পয়তাল্লিশতম খণ্ড প্রকাশিত হয় এপ্রিল ২৬, ১৯৯৪ সালে। ধারাবাহিকটি একটি কানহীন রোবোটিক বিড়াল "ডোরেমন"-কে নিয়ে, যে ২২-শ শতাব্দী থেকে বর্তমান সময়ে আসে নোবিতা নোবি নামক এক স্কুলছাত্রকে সাহায্য করতে।
২০১৪-১৫ শ্রীলঙ্কা ক্রিকেট দলের ভারত সফর

শ্রীলঙ্কা ক্রিকেট দল আকস্মিক সিদ্ধান্তে ৩০ অক্টোবর থেকে ১৬ নভেম্বর, ২০১৪ তারিখ পর্যন্ত ভারত সফর করে। ভারত ক্রিকেট দলের বিপক্ষে তারা ৫টি একদিনের আন্তর্জাতিকের মোকাবেলা করে। অর্থসংক্রান্ত বিষয়ে মতানৈক্য ঘটায় ওয়েস্ট ইন্ডিজ দলের আকস্মিকভাবে সফর বাতিল করায় শ্রীলঙ্কা দলকে ভারত সফরে আসার আমন্ত্রণ জানানো হয়। ভারত ৫-০ ব্যবধানে সিরিজ জয় করে। শুরুতে এ সফরে একটি টুয়েন্টি২০ আন্তর্জাতিক খেলা আয়োজনের কথা ছিল।
চতুর্থ ওডিআইয়ে ভারতীয় ব্যাটসম্যান রোহিত শর্মা ২৬৪ রান সংগ্রহ করে একদিনের আন্তর্জাতিকে ব্যক্তিগত সর্বোচ্চ রানের নতুন রেকর্ড গড়েন।
ক্রিকেট বিশ্বকাপের স্বাগতিক দেশ

ক্রিকেট বিশ্বকাপের স্বাগতিক দেশ নির্ধারণ করা হয় আন্তর্জাতিক ক্রিকেট কাউন্সিলের নির্বাহী পরিষদ ভোটের মাধ্যমে। এরপূর্বে আগ্রহী দেশগুলোর দরপত্রে উল্লেখিত বিষয়াবলী যাচাই-বাছাই করে। ক্রিকেট বিশ্বকাপের ন্যায় বৃহৎ আসর ক্রিকেট জনপ্রিয় দেশগুলোয় অনুষ্ঠিত হয়েছে। অধিকাংশ বিশ্বকাপ প্রতিযোগিতা যৌথভাবে একই ভৌগোলিক অঞ্চলে অনুষ্ঠিত হয়েছে। ১৯৮৭, ১৯৯৬ ও ২০১১ সালে দক্ষিণ এশিয়ায়, অস্ট্রালেশিয়ায় ১৯৯২, আফ্রিকার দক্ষিণাঞ্চলে ২০০৩ ও ২০০৭ সালে ওয়েস্ট ইন্ডিজে আয়োজন হয়।
প্রথম তিনটি বিশ্বকাপসহ মোট চারবার ইংল্যান্ড বিশ্বকাপের স্বাগতিক দেশ হয়। ১৯৭৫, ১৯৭৯, ১৯৮৩ ও ১৯৯৯ সালে দেশটি স্বাগতিকের মর্যাদা পায়। এছাড়াও ২০১৯ সালে পঞ্চমবারের মতো তারা স্বাগতিক দেশ হিসেবে ক্রিকেট বিশ্বকাপ প্রতিযোগিতা আয়োজন করবে। 
একমাত্র দেশ হিসেবে ১৯৭৫ ও ১৯৯৯ সালে ইংল্যান্ড একাকী বিশ্বকাপ আয়োজন করেছে। প্রতিযোগিতার একমাত্র স্বাগতিক দেশ হিসেবে পরিচিতি পাওয়া স্বত্ত্বেও ১৯৮৩ ও ১৯৯৯ সালের প্রতিযোগিতার কিছু খেলা আয়ারল্যান্ড, নেদারল্যান্ডস, স্কটল্যান্ড এবং ওয়েলসে আয়োজিত হয়েছিল। ২০০৭ সালের প্রতিযোগিতা ওয়েস্ট ইন্ডিজে হলেও একক আয়োজকের মর্যাদা দেয়া হয়নি। ১৫টি ইংরেজিভাষী ক্যারিবিয় দেশসহ ব্রিটিশ উপনিবেশ ও অন্যান্য উপনিবেশের ক্রীড়া সংগঠন ওয়েস্ট ইন্ডিজ ক্রিকেট বোর্ডে প্রতিনিধিত্ব করে।
লন্ডনের লর্ড’স ক্রিকেট গ্রাউন্ড একমাত্র মাঠ হিসেবে একাধিক বিশ্বকাপ ফাইনাল খেলা আয়োজন করেছে। চারবার ইংল্যান্ডে অনুষ্ঠিত সকল বিশ্বকাপের ফাইনালই লর্ডসে অনুষ্ঠিত হয়েছে।
শ্রীলঙ্কা ও ভারত একমাত্র আয়োজক দেশ হিসেবে বিশ্বকাপ জয় করেছে। ১৯৯৬ ও ২০১১ সালের বিশ্বকাপে যৌথভাবে আয়োজনের দায়িত্বে থাকাকালীন তারা এ সম্মাননা অর্জন করে।
(১) 
(২) 
(৩) 
ইংল্যান্ড প্রথম তিনটি প্রতিযোগিতায় স্বাগতিক দেশের মর্যাদা পায়। আন্তর্জাতিক ক্রিকেট কাউন্সিল কর্তৃপক্ষ সিদ্ধান্ত নেয় যে, প্রথম প্রতিযোগিতাটি ইংল্যান্ডে অনুষ্ঠিত হবে। এর প্রধান কারণ ছিল যে, উদ্বোধনী প্রতিযোগিতা আয়োজনের পর্যাপ্ত সুযোগ-সুবিধাদি বিদ্যমান রযেছে। ভারত ক্রিকেট বিশ্বকাপের তৃতীয় আসরে স্বাগতিক হবার আগ্রহ দেখালেও অধিকাংশ আইসিসি’র সদস্য জুন মাসে পর্যাপ্ত দিবালোক থাকায় ইংল্যান্ডের পক্ষেই তাদের অবস্থান ব্যক্ত করেন। এর মানে হলো - একটি খেলা আয়োজনে একদিনেই শেষ করা সম্ভব।
১৯৭৫, ১৯৭৯ ও ১৯৮৩ স্বাগতিক: 
ইংল্যান্ডের বাইরে প্রথমবারের মতো বিশ্বকাপ প্রতিযোগিতা অনুষ্ঠিত হয় ১৯৮৭ সালে। ভারত ও পাকিস্তান যৌথভাবে এ প্রতিযোগিতা আয়োজন করে। স্থান পরিবর্তনের ফলে দিবালোক কম হওয়ার প্রেক্ষিতে প্রতি দলের ইনিংসের ওভার সংখ্যা ষাট থেকে পঞ্চাশ ওভারে নির্ধারণ করা হয়।
১৯৮৭ স্বাগতিক: ও 
আন্তর্জাতিক ক্রিকেট কাউন্সিলের ঘূর্ণায়মান নীতির কারণে ওয়েস্ট ইন্ডিজ ২০০৭ সালের বিশ্বকাপ আয়োজনের সুযোগ পায়। ক্রিকেট বিশ্বকাপের ইতিহাসে এবারই প্রথম ক্যারিবিয় অঞ্চলে অনুষ্ঠিত হয়। এর প্রধান কারণ ছিল অতীতে বিশ্বকাপগুলোয় ওয়েস্ট ইন্ডিজ ক্রিকেট দল দ্বিতীয় সফলতম দল ছিল।
মার্কিন যুক্তরাষ্ট্র ফ্লোরিডার লডারহিলে নব নির্মিত ক্রিকেট স্টেডিয়ামে খেলা আয়োজনের জন্য ব্যাপকভাবে চেষ্টা চালালেও আইসিসি সকল খেলাই ক্যারিবিয় দেশগুলোয় আয়োজনের সিদ্ধান্ত নেয়। এছাড়াও, বারমুডা, সেন্ট ভিনসেন্ট ও গ্রেনাডা আয়োজক হবার আগ্রহ প্রকাশ করে ও জামাইকা পুনরায় আগ্রহ প্রকাশ করলেও তা প্রত্যাখ্যাত হয়।
ফলাফল:
২০০৭ স্বাগতিক: 
২০১১ স্বাগতিক: , ও <br>
২০১৫ স্বাগতিক: ও <br>
২০১৯ স্বাগতিক:
হার্বার্ট হপ্টম্যান

হার্বার্ট অ্যারন হপ্টম্যান একজন মার্কিন গণিতবিদ। তিনি ১৯৮৫ সালে জেরোম কার্ল এর সাথে রসায়নে নোবেল পুরস্কার লাভ করেন।
হপ্টম্যান ১৯১৭ সালের ১৪ জানুয়ারি জন্মগ্রহণ করেন। তিনি ১৯৩৭ সালে সিটি কলেজ অব নিউ ইয়র্ক থেকে ব্যাচেলর অব সায়েন্স এবং ১৯৩৯ সালে কলাম্বিয়া ইউনিভার্সিটি থেকে গণিতে এমএ ডিগ্রি অর্জন করেন। তিনি ১৯৫৫ সালে ইউনিভার্সিটি অব ম্যারিল্যান্ড, কলেজ পার্ক থেকে গণিতে পিএইচডি ডিগ্রি লাভ করেন।
বিগ ব্যাশ লিগ

কেএফসি টি২০ বিগ ব্যাশ লিগ (এছাড়াও সংক্ষেপে বিবিএল নামে পরিচিত) অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতাবিশেষ। ২০১১ সালে এ প্রতিযোগিতার উদ্বোধন ঘটে। এ প্রতিযোগিতাটি পূর্বতন কেএফসি টুয়েন্টি২০ বিগ ব্যাশের স্থলাভিষিক্ত হয়। প্রতিযোগিতার শীর্ষ দুই দল চ্যাম্পিয়ন্স লিগ টুয়েন্টি২০ প্রতিযোগিতায় অংশগ্রহণের যোগ্যতা লাভ করে।
বিগ ব্যাশ লিগ ট্রফির নকশা নির্ধারণে ২০১১ সালে প্রতিযোগিতার আয়োজন করা হয়। শুধুমাত্র অস্ট্রেলীয় নকশাকারদের জন্য এ প্রতিযোগিতা উন্মুক্ত ছিল। অবশেষে ১৩ ডিসেম্বর, ২০১১ তারিখে ট্রফির নকশা উন্মোচন হয়।
আন্তর্জাতিক ক্রিকেটের বাইরে আরও অঞ্চলকে সম্পৃক্ত করতে এ প্রতিযোগিতার সম্প্রসারণের বিষয়টি বিবেচনাধীন রয়েছে। ২০১২ সালে এ পরিকল্পনা গ্রহণ করা হয়। প্রস্তাবিত দলগুলোতে নিউক্যাসল, ক্যানবেরা, জিলং ও গোল্ড কোস্টসহ নিউজিল্যান্ডভিত্তিক একটি দলকেও প্রতিযোগিতায় অন্তর্ভুক্তির কথা উল্লেখ করা হয়। ক্রিকেট বিশ্লেষক মার্ক ওয়াহ ফক্স স্পোর্টসে মন্তব্য করেন যে, প্রতিযোগিতা সম্প্রসারণের চিন্তা-ভাবনার ফলে এটি গড়পড়তা লিগে পরিণত করবে। কিন্তু এ পরিকল্পনা বাতিল হয় মূলতঃ প্রস্তাবিত শহরগুলোয় যথোপযুক্ত ক্রিকেট সুযোগ-সুবিধার অভাবে।
পুরুষদের বিগ ব্যাশ লিগের পাশাপাশি ক্রিকেট অস্ট্রেলিয়া মহিলাদের জন্যও মহিলাদের বিগ ব্যাশ লিগ চালু করে।
২০১১ সালে বিবিএল প্রতিষ্ঠার পর থেকে টুর্নামেন্টটি প্রতিবছর উদ্বোধনী মৌসুম বাদে একই বিন্যাস অনুসরণ করছে।
৮টি শহরভিত্তিক ফ্রাঞ্চাইজ দল এ প্রতিযোগিতায় অংশ নিচ্ছে। তন্মধ্যে শেফিল্ড শীল্ডে অংশগ্রহণকারী ছয়টি রাজ্য দলও এতে রয়েছে। প্রতিটি রাজ্যের প্রধান শহর থেকে একটি করে ও সিডনি এবং মেলবোর্ন থেকে দুইটি দল প্রতিযোগিতায় অংশ নিচ্ছে। দলের নাম ও পোষাকের রঙ ৬ এপ্রিল, ২০১১ তারিখে আনুষ্ঠানিকভাবে ঘোষিত হয়।
বেইব্লেড

বেইব্লেড জাপানে "বাকুতেন্ শুউত বেইবুরে-দ", নামে পরিচিত। এটা জাপানের জনপ্রিয় মাঙ্গা। এটা লিখেছেন তাকাও আওকি। এটা আসল কোরোকোরো কমিকে জানুয়ারি ২০০০ সালে যাত্রা শুরু করে এবং ২০০৩ সালে ডিসেম্বরে যাত্রা শেষ করে। এবং এটা পরিবেশনা করেছিল সোগাকুকান। এই সময় বেইব্লেডের ১৪টি অধ্যায় পরিবেশনা করা হয়েছিল। এই সিরিজে ঘূর্ণায়ন লাটিমকে বেইব্লেড বলা হয়।এই সিরিজে কিছু যুবক বালকদের মধ্যে লাটিম নিয়ে যুদ্ধ হয়।
মাঙ্গা উত্তর আমেরিকায় ইংরেজিতে মুক্তির জন্য ভিজ মিডিয়া দ্বারা লাইসেন্স তৈরী করে। এটা আনিমে অবলম্বনে বেইব্লেড নামে জাপানের টোকিও তে জানুয়ারি ৮ ২০০১ সালোমে মুক্তি পায়। যেটিতে এর মোট পর্বের সংখ্যা ছিল ৫১টি। এটা যাত্রা শেষ করে ২৪ ডিসেম্বর ২০০১ এ।
একজন যুবক বালক নাম টাইসন জাপানে প্রতিযোগিতায় অংশগ্রহণ করতে আসে। যে প্রতিডোগীতায় সকলকে হারানোর পর অনেকই তার বন্ধু হলো। সে তার বন্ধুদের কাছে বেল্ড ব্রেকারস্ নামেও পরিচিত। কেনি ট্যাগস তাদের সাহায্যকারী। তারা জাপান থেকে চায়নাতে গিয়েছিলো প্রতিযোগিতায় অংশগ্রহণ করতে। তারা টাইগার দলের সামনে মুখোমুখি হলো। চায়নার প্রতিযোগিতা শেষ হয়ে গেলে
তারনকে আমেরিকা পারি জমাল আরকে প্রতিযোগিতাযঅ আংশ নিতে। তারা আমিরাকায় যখন প্রতিযোগিতায় জয়ী হলো তখন তার ইউরোপে গেল সেসে ইউরোপে তার বন্ধুদের সাথে দেখা করতে গেলো।
বেল্ড বেকারাস্ সব প্রতিযোগিতায় জয়ী হবার পর সে তাদের প্রধান হিসেবে নিযুক্ত হলো। তারপর সে রাশিয়া গেলে সর্বশেষ প্রতিযোগিতায় অংশ নিতে। রাশিয়ায় তারা বরিস এর দলের সামনে মুখোমুখি হলো। কাই প্রায় ভুলেই গিয়েছিলো সে তাদের সাথে বে বেল্ড অনুশীলন করত। যাই হোক সে তাড়াতাড়িই উপলব্ধি করতে পারল। পরে তারা বঝতে পারল বন্ধুত্বের শক্তিই বড় শক্তি।
পোকেমন (দ্ব্যর্থতা নিরসন)

পোকেমন জাপানী ভিডিও গেম কোম্পানি নিন্টেন্ড কর্তৃক প্রকাশিত একটি মিডিয়া ফ্রেঞ্চাইজ।
পোকেমন আরো উল্লেখ করতে পারে: